CELEX: 31975R2728
Language: ro
Date: 1975-10-29 00:00:00
Title: Regulamentul (CEE) nr. 2728/75 al Consiliului din 29 octombrie 1975 privind ajutoarele pentru producția și comerțul cu amidon din cartofi și cartofi destinați fabricării amidonului

03/Volumul 02
            
            
               RO
            
            
               Jurnalul Ofícial al Uniunii Europene
            
            
               79
            
         31975R2728
   
               L 281/17
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 2728/75 AL CONSILIULUI
   
   din 29 octombrie 1975
   privind ajutoarele pentru producția și comerțul cu amidon din cartofi și cartofi destinați fabricării amidonului
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolele 42 și 43,
   având în vedere propunerea Comisiei,
   având în vedere avizul Parlamentului European (1),
   întrucât sistemul de restituiri pentru producție care se acordă pentru amidonul din cartofi este reglementat de dispozițiile Regulamentului (CEE) nr. 2727/75 al Consiliului din 29 octombrie 1975 de stabilire a unei organizări comune a piețelor în sectorul cerealelor (2);
   întrucât funcționarea sistemului de prețuri și prelevări pentru amidonul din cartofi impune ca dispozițiile tratatului care permit evaluarea ajutoarelor și urmărirea ajutoarelor incompatibile cu piața comună să se extindă asupra ajutoarelor acordate producției și comercializării cartofilor destinați fabricării amidonului, fără a aduce atingere dispozițiilor adoptate pentru organizarea comună a pieței în sectorul cartofilor,
   ADOPTĂ PREZENTUL REGULAMENT:
   Articolul 1
   Dacă se aplică sistemul de prelevare pentru amidonul din cartofi, dispozițiile articolelor 92, 93 și 94 din tratat se aplică producției și comercializării cartofilor destinați fabricării amidonului.
   Articolul 2
   (1)   Regulamentul Consiliului nr. 56 privind ajutoarele pentru producția și comercializarea amidonului din cartofi și a cartofilor destinați fabricării amidonului (3), modificat de Regulamentul nr. 120/67/CEE (4), se abrogă.
   (2)   Trimiterile la regulamentul abrogat în sensul alineatului (1) se consideră trimiteri la prezentul regulament.
   Articolul 3
   Prezentul regulament intră în vigoare la data de 1 noiembrie 1975.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 29 octombrie 1975.
      
         
            Pentru Consiliu
         
         
            Președintele
         
         G. MARCORA
         
      
   
   
      (1)  Aviz emis la 16 octombrie 1975 (nepublicat încă în Jurnalul Oficial).
   
      (2)  JO L 281, 1.11.1975, p. 1.
   
      (3)  JO 54, 2.7.1962, p. 1591/62.
   
      (4)  JO 117, 19.6.1967, p. 2269/67.